ROMÂNIA

JUDEŢUL OLT

PRIMĂRIA ORAŞULUI PIATRA OLT

Nr. 20554 din 16.07.2026
ANUNŢ

În temeiul Regulamentului-cadru privind organizarea și dezvoltarea carierei personalului din sectorul bugetar plătit din fonduri publice, aprobat prin Hotărârea Guvernului nr.1336/2022, cu modificările și completările ulterioar, Primăria oraşului Piatra Olt organizează CONCURS de recrutare pentru ocuparea unui post contractual de Inspector Specialitate , treaptă profesională I A  – Vacant cu încadrare pe perioadă nedeterminată și durata normală de lucru de 8 ore/zi, 40 ore/săptămână în cadrul compartimentului Agent Fiscal din cadrul aparatului de specialitate al primarului oraşului Piatra Olt.
I)Condiții de ocupare a postului:
Conform dispozițiilor art.15 din Hotărârea Guvernului nr.1336/2022 pentru aprobarea Regulamentului-cadru privind organizarea și dezvoltarea carierei personalului din sectorul bugetar plătit din fonduri publice, cu modificările și completările ulterioare și art.542 din Ordonanța de Urgență a Guvernului nr.57/2019 privind Codul Administrativ cu modificările și completările ulterioare.

A )Condiții generale de participare:
 - cetățenie română sau cetățenia unui alt stat membru al Uniunii Europene, a unui stat parte la Acordul privind Spațiul Economic European(SEE) sau cetătțnia Confederației Elvețiene;

- cunoaște limba română, scris și vorbit;

- capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

- stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

-  îndeplinește condițiile de studii, de vechime în specialitate și după caz, alte condiții specifice potrivit cerințelor postului scos la concurs;

-  nu a fost condamnat definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

-  nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

-  nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

 B) Conditii specifice de participare la concurs:

Pentru postul de Inspector Specialitate, treaptă profesională I A –Vacant cu încadrare pe perioadă nedeterminată și durata normală de lucru de 8 ore/zi, 40 ore/săptămână în cadrul compartimentului Agent Fiscal din cadrul aparatului de specialitate al primarului oraşului Piatra Olt.
Studii :Superioare

Vechime în muncă :   5 ani
II) Dosarul de înscriere la concurs

În vederea participării la concurs pentru postul de Inspector Specialitate, treaptă profesională I A –Vacant,  candidații depun dosarul de concurs, în intervalul 22.07.2026 - 04.08.2026 inclusiv până la orele 15,00 la Compartimentul Resurse Umane din Str. Aleea Tineretului nr.1,Oraș Piatra Olt , județul Olt și trebuie să conțină următoarele documente :

     a) formular de înscriere la concurs, conform modelului prevăzut la anexa nr. 2 la H.G. nr.1336/2022 pentru aprobarea Regulamentului –cadru privind organizarea și dezvoltarea carierei personalului contractual din sectorul bugetar plătit din fonduri publice ;
     b) copia actului de identitate sau orice alt document care atestă identitatea, potrivit legii, aflate în termen de valabilitate;

     c) copia certificatului de căsătorie sau a altui document prin care s-a realizat schimbarea de nume, după caz;

     d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

     e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

     f) certificat de cazier judiciar sau, după caz, extrasul de pe cazierul judiciar;

     g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

      h) certificatul de integritate comportamentală din care să reiasă că nu s-au comis infracțiuni prevăzute la  art.1 alin.(2) din Legea nr. 118/2019  privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

     i) curriculum vitae, model comun european.

Copiile de pe actele prevazute la alin.(II) lit.b)-e) se prezintă însoțite de documentele originale, care se certifică cu mențiunea ’’conform cu originalul” de către secretariatul comisiei de concurs.

       Selecția dosarelor: în termen de două zile lucrătoare de la data expirării termenului de depunere a dosarelor pentru postul de Inspector Specialitate, treaptă profesională I A - Vacant
III) Desfășurare Concurs 

A). Concursul pentru funcția de Inspector Specialitate, treaptă profesională I A , studii S în cadrul compartimentului Agent Fiscal din aparatul de specialitate al primarului oraşului Piatra Olt se va desfășura la sediul :  Centrul Cultural ( Sediul Temporar al Primăria orașului Piatra Olt) , Oraș Piatra Olt, Str. Aleea Tineretului nr.1, județul Olt 

1. Proba scrisa: 12.08.2026, ora 10,00

2. Interviul se susține în data de 17.08.2026, ora 10,00
Comunicarea rezultatelor la fiecare probă a concursului se realizează  prin afișare la sediul primăriei și pe pagina de internet a instituției  http://www.primariapiatraolt.ro/anunturi-cariera/.  în termen de  o zi lucrătoare  de la data finalizării probei.

Contestațiile se pot depune în termen de cel mult o zi lucrătoare  de la data afișării rezultatului  pentru fiecare probă.

Rezultatele finale se afişează în termen de o zi lucrătoare de la expirarea termenului de soluționare a contestațiilor pentru proba interviului
Bibliografie  
1. Constitutia Romaniei, republicată;

2. Partea a VI-a,Titlul III, capitolul I și III al din Ordonanța de Urgență a Guvernului nr.57/2019 privind Codul Administrativ cu modificările și completările ulterioare
3. Legea nr.319/2006 a securităţii şi sănătăţii în muncă, cu modificările și completările ulterioare;
4. Legea nr. 53/2003 – Codul muncii, cu modificările și completările ulterioare
5. Titlul IX, Capitolele I -  XII , din Legea nr.227 / 2015 privind Codul fiscal cu modificările și completările ulterioare
Tematica
1. Principii generale, Drepturile, libertăţile şi îndatoririle fundamentale.
2. Partea a VI-a, Titlul III, capitolul I și III al din Ordonanța de Urgență a Guvernului nr.57/2019 privind Codul Administrativ cu modificările și completările ulterioare – Integral
3. Obligaţii generale ale angajatorilor. Obligaţiile lucrătorilor.
4. Durata timpului de muncă, Răspunderea disciplinară
5. Definiții, Reglementări privind impozitul/taxa pe clădiri, terenuri, mijloace de transport, impozit pe spectacole, taxe speciale și alte taxe locale titlul IX capitolele I - XII din Legea nr.227 / 2015 privind Codul fiscal cu modificările și completările ulterioare, integral
La studierea actelor normative din bibliografie, candidații vor avea în vedere toate republicările, modificările și  completarile intervenite până la data concursului.

Relaţii suplimentare  se pot obţine de la Compartimentul resurse umane din cadrul aparatului de specialitate al primarului oraşului Piatra Olt, telefon 0724641420, persoană de contact Mioc Marinela

